CELEX: 62019TN0032
Language: sk
Date: 2019-01-17 00:00:00
Title: Vec T-32/19: Žaloba podaná 17. januára 2019 – Harrington Padrón/Rada

18.3.2019   
            
            
               SK
            
            
               Úradný vestník Európskej únie
            
            
               C 103/50
            
         
      Žaloba podaná 17. januára 2019 – Harrington Padrón/Rada
      (Vec T-32/19)
      (2019/C 103/66)
      Jazyk konania: angličtina
      
         Účastníci konania
      
      
         Žalobkyňa: Katherine Nayarith Harrington Padrón (Caracas, Venezuela) (v zastúpení: L. Giuliano a F. Di Gianni, advokáti)
      
         Žalovaná: Rada Európskej únie
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie Rady (SZBP) 2018/1656 zo 6. novembra 2018 (1) a vykonávacie nariadenie Rady (EÚ) 2018/1653 zo 6. novembra 2018 (2) v rozsahu, v akom sa ich ustanovenia týkajú žalobkyne, a
               
            
                  —
               
               
                  uložil Rade povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza jeden žalobný dôvod založený na tvrdení, že Rada sa dopustila zjavne nesprávneho posúdenia, keď konštatovala, že jej meno sa má ponechať v zoznamoch uvedených v prílohe I rozhodnutia Rady (SZBP) 2017/2074 z 13. novembra 2017 (3) a prílohe IV nariadenia Rady (EÚ) 2017/2063 z 13. novembra 2017 (4) napriek skutočnosti, že už nie je zástupkyňou generálneho prokurátora a nemá väzby na venezuelské orgány verejnej moci.
      
         (1)  Rozhodnutie Rady (SZBP) 2018/1656 zo 6. novembra 2018, ktorým sa mení rozhodnutie (SZBP) 2017/2074 o reštriktívnych opatreniach vzhľadom na situáciu vo Venezuele (Ú. v. EÚ L 276, 2018, s. 10).
      
         (2)  Vykonávacie nariadenie Rady (EÚ) 2018/1653 zo 6. novembra 2018, ktorým sa vykonáva nariadenie (EÚ) 2017/2063 o reštriktívnych opatreniach vzhľadom na situáciu vo Venezuele (Ú. v. EÚ L 276, 2018, s. 1).
      
         (3)  Rozhodnutie Rady (SZBP) 2017/2074 z 13. novembra 2017 o reštriktívnych opatreniach vzhľadom na situáciu vo Venezuele (Ú. v. EÚ L 295, 2017, s. 60).
      
         (4)  Nariadenie Rady (EÚ) 2017/2063 z 13. novembra 2017 o reštriktívnych opatreniach vzhľadom na situáciu vo Venezuele (Ú. v. EÚ L 295, 2017, s. 21).